b"\n_START_ARTICLE_\nGo-motion\n_START_SECTION_\nVaseliin\n_START_PARAGRAPH_\nSee algeline, ent k\xc3\xbcllaltki efektiivne meetod eeldab vaseliini m\xc3\xa4\xc3\xa4rimist kaamera l\xc3\xa4\xc3\xa4tsele ning selle puhastamist ja uuesti pealekandmist p\xc3\xa4rast igat pildistatud kaadrit. K\xc3\xbcllaltki aegan\xc3\xb5udev, kuid eesm\xc3\xa4rki t\xc3\xa4itev meetod, loomaks h\xc3\xa4gusust mudeli \xc3\xbcmber. Seda tehnikat kasutati algses Star Wars: A New Hope (T\xc3\xa4htede S\xc3\xb5da: Uus lootus) versioonis Luke Skywalker'i h\xc3\xb5ljukmasina juures ning siseskeleti juures filmis Terminaator.\n_START_SECTION_\nNuku v\xc3\xb5i mudeli liigutamine\n_START_PARAGRAPH_\nEnne kaadri tegemist nukku \xc3\xb5rnalt liigutades v\xc3\xb5i nihutades tekib samuti kerge h\xc3\xa4gusus v\xc3\xb5i liikumist meenutavad udused piirjooned. Siiski tuleb olla t\xc3\xa4pne ning t\xc3\xa4helepanelik, et seda meetodit kasutades nukk liiga palju ei liiguks v\xc3\xb5i objekti m\xc3\xbcksamisega ei liiguks muud rekvisiidid, mis kaadris peavad olema.\n_START_SECTION_\nLaua raputamine\n_START_PARAGRAPH_\nRaputades kaamera katiku lahtioleku ajal lauda v\xc3\xb5i pinda, millel mudel v\xc3\xb5i nukk asub, loob kerge, realistliku h\xc3\xa4gususe. Seda tehnikat kasutas Aardman Animations'i animatsioonis The Wrong Trousers rongi j\xc3\xa4litamisel ning animatsioonis A Close Shave kaubiku tagaajamisel. M\xc3\xb5lemal juhul liigutati f\xc3\xbc\xc3\xbcsiliselt kaamerat 1-2 sekundit kestva s\xc3\xa4riaja juures. See tehnika taaselustati t\xc3\xa4is-pikkuses Wallace and Gromit: The Curse of the Were-Rabbit'i juures.\n_START_SECTION_\nGo-motion\n_START_PARAGRAPH_\nK\xc3\xb5ige keerukam tehnika arendati algup\xc3\xa4raselt v\xc3\xa4lja filmi The Empire Strikes Back jaoks ning sama tehnikat kasutati hiljem ka filmis Dragonslayer, see oli v\xc3\xa4gagi erinev traditsioonilisest stop-motion'ist. Mudeliks on p\xc3\xb5hiliselt varrastega marionett. Vardad on \xc3\xbchendatud mootoritega, mis omakorda on \xc3\xbchendatud arvutitega, mis salvestavad liikumist samal ajal kui mudelit traditsiooniliselt animeeritakse. Kui liikumisi ning kaadreid saab piisavalt, pannakse mudel tagasi oma algsesse asendisse, kaamera pannakse pildistama ning mudelit liigutatakse \xc3\xbcle laua v\xc3\xb5i tasapinna. Kuna mudel on pildistamise ajal liikumises, tekibki n-\xc3\xb6 motion blur ehk h\xc3\xa4gusus.\n_START_SECTION_\nGo-motion t\xc3\xa4nap\xc3\xa4eval\n_START_PARAGRAPH_\nGo-motioni't kasutati taas fantaasia-filmis E.T. ning plaaniti kasutada suurel m\xc3\xa4\xc3\xa4ral ka dinosauruste juures filmis Jurassic Park, kuid Steven Spielberg otsustas kasutada selle asemel hoopis kiirelt arenevat computer-generated imagery't ehk arvuti-animatsiooni._NEWLINE_T\xc3\xa4nap\xc3\xa4eval kasutatakse go-motion'it harva, kuna see on keerulisem ning kulukam kui arvuti abil toodetud efektid. Siiski on sellel meetodil potentsiaali p\xc3\xa4ris stop-motion filmides, kus stseen peab sisaldama slow-motion'it e. aeglustatud liikumist. Filmides objekti iga v\xc3\xa4ikest liikumist high-speed kaameraga, n\xc3\xa4ib animeeritud karakter v\xc3\xb5i objekt liikuvat justkui aegluubis kui m\xc3\xa4ngida kaadreid normaalkiirusel. Seda oleks v\xc3\xa4ga raske saavutada kasutades ainult algup\xc3\xa4rast stop-motioni't, kuna animaator peaks liigutama mudelit v\xc3\xb5i nukku iga kaadri jaoks v\xc3\xb5ib-olla isegi v\xc3\xa4hem kui millimeetri, et saavutada sama efekti."